Hjælp til gummistøvle på waders
Spørger: Hooke d. 03-01-2018 16:26:57
Har købt et par neopren ABU til små 800kr, var ude og fiske igår og det var ikke fedt når de er så stive i støvlen.
Hvad gør jeg? I kan se hvor meget de går ind af på midten af støvlen.
https://imgur.com/a/9JbTX
Svar fra: tarutta d.03-01-2018 17:23:52
Venter til det bliver varmere ;-) Der er desværre ikke noget at stille op med sådan en pvc støvle. Du kan prøve at proppe en masse papir eller klude ud i støvlen og varme den op med en føntørrer og så se om den kan "rettes" lidt op når den er kølet af. Men være forsigtig med varmen, det er trods alt kun pvc
Svar fra: verlot d.03-01-2018 17:26:30
Jeg har et par gummistøvler, med foer fra jem og fiks, til ca 120 kr. De klarer det meste
Svar fra: toraa d.03-01-2018 18:12:45
Om det hjælper dig, tør jeg ikke sige - men jeg opbevarer mine i et ophæng til waders, hvor de hænger sådan her
avance-hvidesande.dk
og for mig har det virket, men den faste støvle på mine ser altså heller ikke så bøjede ud på midten.
Vægten af wadersdelen trækker så også ned i støvlen, mens de tørrer.
Svar fra: simon agerholm d.05-01-2018 06:30:35
Mon ikke "folden" kommer af, den måde de har været pakket på ?
Som andre skriver, kan vi ikke gøre så meget ved den måde som PVC arbejder på (særligt i kulde)... Mit bud er også, at du kan forsøge med lidt varme, eventuelt en tur i badekaret, med god varmt vand.
Vi vil så RIGTIG gerne se fotos, hvor du er på vadetur i badekaret ;-)
Har du en hustru, skal du nok lige varsle, at du har tænkt at gå i bad med waders på, ellers tror hun du er blevet tosset.
Svar fra: bennylaarsen d.05-01-2018 11:35:26
Jeg fik det råd at, stoppe støvlen godt ud med aviser og så varme dem med en varmepistol og så lade dem køle ned inden aviserne tages ud.. det virkede da rimeligt..
Svar fra: Emilie_Sand d.26-02-2018 13:24:32
Hejsa - jeg ved godt, at det ikke er gummistøvler, du spørger til, men jeg har haft samme problem med et par almindelige gummistøvler og jeg fik faktisk bugt med problemet ved at læse de udmærkede tips, som jeg fandt på denne side https://www.eventyrsport.dk/ ... og nej, det er ikke reklame, det er bare teksten i bunden jeg henviser til.. og ja, jeg ved godt at det er en side om gummistøvler til børn, men problemet er ikke mindre hos dem :-)
Svar fra: Emilie_Sand d.26-02-2018 13:25:44
Opfører sig mærkeligt, når man linker. Nu prøver jeg dette: eventyrsport.dk/born/stovler-born/gummistovler-born.htmla
Svar fra: blep d.26-02-2018 14:34:29
Hooke - det bedste 'råd' jeg kan give må næsten være at købe dem så støvlerne er et par numre for store. Så klemmer de i hvert fald ikke. At de så nok bliver træls at gå rundt i er en anden sag.
Simon - man skal bare være tosset nok i lang tid, så slipper man som oftest for skideballen. Til sidst giver de op og bliver ikke sure længere. Min ville nok bare kigge undrende og ryste på hovedet. Højst sandsynligt efterfulgt af et 'du husker lige at rydde op når du er færdig'...
Hun er (næsten) stoppet med at spørge hvad jeg laver når jeg sidder og nørkler med fiskegrej inde i stuen.
Svar fra: glimmy d.26-02-2018 16:03:46
Undgå at købe støvler, waders og vadestøvler der fra fabrikken er pakket i for små kasser.
Problemet er helt almindelig, prøv f.eks. i bilka at tage et par neoprener i str 46 ud af en af de små kasser. De er sådan mast sammen at de aldrig retter sig helt.
Man tror de retter sig lidt ved at ligge i solen om sommeren, eller i varme indenfor. Men når de bliver kolde er det det samme igen.
Svar fra: saja d.27-02-2018 13:51:27
I forbindelse med mit seneste køb (oktober) af neopren waders, blev jeg prakket et produkt på, som hedder "seeland rubber footware care", som jeg efter anvisningen skal sprøjte på gummistøvledelen af wadersne med jævne mellemrum.
Forklaringe fra ekspedienten er, at gummiprodukter i fx støvler, ikke er så holdbare som de var før, og derfor sprække og derved bliver utætte. Men ved at sprøjte dette stads på, så får man en længere levetid.
Ikke for at kapre tråden, men synes at det passer fint ind i sammenhængen, og derfor mit spørgsmål: Er jeg også her blevet snydt af en smart sælger, eller er der noget om snakken.
Vi ved godt, at vi bliver snydt med jævne mellemrum.
Men aldrig hele tiden, vel. Smiler
Svar fra: glimmy d.27-02-2018 20:59:14
Jeg tror at det helt store problem er at der er for meget plast og for lidt gummi i "gummistøvlen.
Godt gammeldags gummi er smidig og retter sig, men plast holder formen efter lang tids sammenpresning, tror jeg